CELEX: 32017D2354
Language: fi
Date: 2017-12-14 00:00:00
Title: Komission täytäntöönpanopäätös (EU) 2017/2354, annettu 14 päivänä joulukuuta 2017, luvan antamisesta chian (Salvia hispanica) siementen käyttöalan laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla C(2017) 8470)

16.12.2017   
            
            
               FI
            
            
               Euroopan unionin virallinen lehti
            
            
               L 336/49
            
         KOMISSION TÄYTÄNTÖÖNPANOPÄÄTÖS (EU) 2017/2354,
   annettu 14 päivänä joulukuuta 2017,
   luvan antamisesta chian (Salvia hispanica) siementen käyttöalan laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   
      
         (tiedoksiannettu numerolla C(2017) 8470)
      
   
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Komission päätöksessä 2009/827/EY (2) sallitaan asetuksen (EY) N:o 258/97 mukaisesti chian (Salvia hispanica) siementen saattaminen markkinoille elintarvikkeiden uutena ainesosana käytettäväksi leipätuotteissa.
            
         
               (2)
            
            
               Komission täytäntöönpanopäätöksessä 2013/50/EU (3) sallitaan asetuksen (EY) N:o 258/97 mukaisesti chian (Salvia hispanica) siementen käyttöalan laajentaminen elintarvikkeiden uutena ainesosana käytettäväksi myös muissa elintarvikeryhmissä eli leivonnaisissa, aamiaisviljatuotteissa ja hedelmä- pähkinä- ja siemensekoituksissa sekä valmiiksi pakattuina chian siemeninä sellaisenaan.
            
         
               (3)
            
            
               Irlannin elintarviketurvallisuusviranomainen laati 18 päivänä syyskuuta 2015 hyväksymiskirjeen asetuksen (EY) N:o 258/97 mukaisesta chian (Salvia hispanica) siementen käyttöalan laajentamisesta elintarvikkeiden uutena ainesosana käytettäviksi muissa elintarvikeryhmissä eli hedelmämehuissa ja hedelmämehusekoituksissa.
            
         
               (4)
            
            
               Yritys MEGGLE Hrvatska d.o.o. toimitti 5 päivänä syyskuuta 2016 Kroatian toimivaltaiselle viranomaiselle hakemuksen chian (Salvia hispanica) siementen käyttöalan laajentamisesta elintarvikkeiden uutena ainesosana niin, että sitä voidaan käyttää myös muissa elintarvikeryhmissä eli jogurteissa.
            
         
               (5)
            
            
               Kroatian toimivaltainen viranomainen laati ensiarvioraporttinsa 11 päivänä tammikuuta 2017. Raportissa tultiin siihen tulokseen, että chian (Salvia hispanica) siementen käyttöalan laajentaminen sekä ehdotetut enimmäismäärät täyttävät asetuksen (EY) N:o 258/97 3 artiklan 1 kohdassa vahvistetut edellytykset.
            
         
               (6)
            
            
               Komissio toimitti ensiarvioraportin muille jäsenvaltioille 16 päivänä tammikuuta 2017.
            
         
               (7)
            
            
               Muut jäsenvaltiot esittivät perusteltuja muistutuksia asetuksen (EY) N:o 258/97 6 artiklan 4 kohdan ensimmäisessä alakohdassa säädetyssä 60 päivän määräajassa. Hakija antoi kysymyksiin selvennyksiä jäsenvaltioita ja komissiota tyydyttävällä tavalla.
            
         
               (8)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Chian (Salvia hispanica) siemeniä, joiden ominaispiirteet esitetään tämän päätöksen liitteessä, voidaan saattaa unionin markkinoille elintarvikkeiden uutena ainesosana käytettäviksi jogurteissa siten, että niiden enimmäismäärä on 1,3 g kokonaisia chian siemeniä 100 g:ssa jogurttia tai 4,3 g kokonaisia chian siemeniä 330 g:ssa jogurttia (annos).
   2 artikla
   Tällä päätöksellä sallittujen chian (Salvia hispanica) siementen nimitys elintarvikkeiden pakkausmerkinnöissä on ”Chian (Salvia hispanica) siemenet”.
   3 artikla
   Tämä päätös on osoitettu yritykselle MEGGLE Hrvatska d.o.o., Zeleno polje 34, 31 000 Osijek, Kroatia.
   
      Tehty Brysselissä 14 päivänä joulukuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  Komission päätös 2009/827/EY, annettu 13 päivänä lokakuuta 2009, luvan antamisesta Chia-kasvin (Salvia hispanica) siementen saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 294, 11.11.2009, s. 14).
   
      (3)  Komission täytäntöönpanopäätös 2013/50/EU, annettu 22 päivänä tammikuuta 2013, luvan antamisesta Chia-kasvin (Salvia hispanica) siementen käyttöalan laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 21, 24.1.2013, s. 34).
   
      LIITE
      
         CHIAN (SALVIA HISPANICA) SIEMENTEN ERITELMÄ
      
      
         Kuvaus
      
      Chia (Salvia hispanica) on kesäajan yksivuotinen yrttikasvi, joka kuuluu Labiatae-heimoon. Sadonkorjuun jälkeen siemenet puhdistetaan mekaanisesti. Kukat, lehdet ja kasvin muut osat poistetaan.
      
         Chian (Salvia hispanica) siementen eritelmä
      
      
                  Kuiva-aine
               
               
                  91–96 %
               
            
                  Proteiinit
               
               
                  19–25,6 %
               
            
                  Rasva
               
               
                  28–34 %
               
            
                  Hiilihydraatit (1)
                  
               
               
                  24,6–41,5 %
               
            
                  Raakakuitu (2)
                  
               
               
                  20–32 %
               
            
                  Tuhka
               
               
                  4–6 %
               
            
         (1)  Hiilihydraatteihin sisältyy kuituarvo (EU: hiilihydraatit ovat saatavilla olevia hiilihydraatteja = sokeri + tärkkelys)
      
         (2)  Raakakuitu on se osa kuidusta, joka koostuu lähinnä sulamattomasta selluloosasta, pentosaaneista ja ligniinistä.